laion/Wikipedia-Exotic huggingface dataset:
מצר קיתרה

מצר קיתרה (באנגלית: Kythira Strait) הוא נתיב ימי בין האי קיתרה ודרום יוון. מצר קיתרה הוא חלק מהקשת ההלנית המערבית. אורכו כ־100 קילומטרים ורוחבו כ־31 קילומטרים. הוא ממוקם בין הפלופונסוס לאי כרתים. ספינות רבות טבעו במיצר קיתרה, כולל המשחתת של הוד מלכותה HMS גרייהאונד (H05) (אנ') , הסיירת הקלה של הוד מלכותה HMS גלוסטר (62) (אנ') , ואניית הקיטור SS איברניה (אנ') שהוטבעה על ידי צוללת גרמנית במהלך מלחמת העולם הראשונה בשעה שהובילה 2,400 חיילים בריטים לאלכסנדריה . מצר קיתרה מהווה את אחד מאזורי הניווט המסוכנים ביותר בים התיכון. המצר בין קיתרה לכף מליאס תואר כמסוכן כבר בימים הקדומים על ידי יורדי הים היוונים . רוב התנועה הימית מאתונה, איסטנבול והים השחור למרכז ומערב הים התיכון עוברת דרך המצר ולעיתים קרובות הוא נתון לרוחות חזקות בכף מליאס. כדי לעקוף זאת, הנתיב הקצר והבטוח יותר עובר דרך מצר קורינתוס שהיה בשימוש מאז העת העתיקה הקלאסית, תחילה באמצעות מסלול דיולקוס היבשתי ובעת החדשה, דרך תעלת קורינתוס. ערך מורחב – הקשת ההלנית מצר קיתרה ממוקם מבחינה גאולוגית בתוך הקשת ההלנית המערבית. בקשת ההלנית המערבית מתקיימת פעילות סייסמית ברמה גבוהה , כתוצאה מהעתקים פעילים הנובעים ממפגש הלוחות של הלוח האפריקאי הנע צפונה ונוחת מתחת ללוח האירואסייתי. באזור המצר התנועה הסייסמית שנרשמה היא בסדר גודל של 0.3 סנטימטר בשנה. כמו כן, מדווח במצר על רעידות אדמה בעומקים רדודים ובינוניים, בדרגות עוצמה של עד 8.0 בסולם ריכטר. מערכת אזהרת הצונאמי (TWS) של מצר קיתרה כוללת שני אלמנטים הקשורים זה בזה. האחת מבוססת על התצפיות הסיסמוגרפיות והשנייה קשורה להקלטות של מדי הגאות והשפל. Kíthirai Strait, Mapcarta (באנגלית) Eleni Kokinou, Evangelos Kamberis, The structure of the Kythira–Antikythira strait, offshore SW Greece (35.7°–36.6°N), 2009-01-01 doi: 10.1144/SP311.14 HMS Greyhound, destroyer, www.naval-history.net Crew of HMS Gloucester remember her WWII loss, GOV.UK (באנגלית) James E. Gould, Why Should Captains Go Down With Their Ships?, The Atlantic, ‏2015-05-07 (באנגלית) John Freely, The Ionian Islands: Corfu, Cephalonia and Beyond, Bloomsbury Academic, 2008-04-30, ISBN 978-1-84511-696-5. (באנגלית) Joan Cecelia Campbell, Benoît Standaert, Phoebe: Patron and Emissary, Liturgical Press, 2009, ISBN 978-0-8146-5281-7. (באנגלית) Gerald T. Hebenstreit, Tsunami Research at the End of a Critical Decade, Springer Science & Business Media, 2013-03-14, ISBN 978-94-017-3618-3. (באנגלית) Sergey L. Soloviev, Olga N. Solovieva, Chan N. Go, Khen S. Kim, Tsunamis in the Mediterranean Sea 2000 B.C.-2000 A.D., Springer Science & Business Media, 2013-03-14, ISBN 978-94-015-9510-0. (באנגלית)
ברוק סקוליון

ברוק סקוליון (באנגלית: Brooke Scullion; נולדה בשנת 1999) היא זמרת אירית. לאחר ניצחונה בקדם האירי, היא עתידה לייצג את המדינה באירוויזיון 2022 עם השיר "That's Rich". בנוסף, היא הגיעה למקום השלישי בעונה התשיעית של "The Voice UK". בשנת 2020 היא השתתפה בעונה התשיעית של "The Voice בריטניה". היא עבדה לצד השופטת מייגן טריינור. בשלב האודישנים ביצעה את השיר "Bruises" של לואיס קפלדי, וזכתה לשבחים מפיהם של ארבעת השופטים. בשלב הדו-קרב ניצחה את ג'ורדן פיליפס. היא הצליחה להעפיל לשלב הגמר, שם הגיעה למקום השלישי. בינואר 2022 חשפה רשות השידור האירית RTÉ כי סקוליון עתידה להשתתף בקדם האירי לאירוויזיון 2022, יורוסונג 2022. היא זכתה למירב הנקודות בחברי השופטים המקצועיים ובהצבעת הקהל. לבסוף, הגיעה למקום הראשון בהפרש של ארבע נקודות מג'נט גרוגן, שהגיעה למקום השני, ונבחרה לייצג את אירלנד באירוויזיון 2022 עם "That's Rich". ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 15 עם 47 נקודות. מדיה וקבצים בנושא ברוק סקוליון בוויקישיתוף ברוק סקוליון, ברשת החברתית אינסטגרם ברוק סקוליון, סרטונים בערוץ היוטיוב ברוק סקוליון, במסד הנתונים הקולנועיים IMDb (באנגלית) ברוק סקוליון, באתר MusicBrainz (באנגלית) ברוק סקוליון, באתר Discogs (באנגלית) "Brooke Scullion to represent Ireland in Eurovision" (באנגלית). 2022-02-04. "Edgy 21-Year-Old Has The Judges In Awe During Soulful Audition For 'The Voice UK'". Talent Recap (באנגלית אמריקאית). 2020-11-28. נבדק ב-2022-02-04. "Ireland: Interview with Brooke Scullion | The Voice UK, Meghan Trainor and her competing at the first Irish national final in years!". Eurovision News | Music | Fun (באנגלית אמריקאית). 2022-01-30. נבדק ב-2022-02-04. "Brooke Scullion on That's Rich: "When was the last time you heard an Irish Eurovision entry sound like this?"". www.officialcharts.com (באנגלית). נבדק ב-2022-02-04. "Eurosong: Brooke Scullion will sing "That's Rich" for Ireland at Eurovision 2022". wiwibloggs (באנגלית אמריקאית). 2022-02-04. נבדק ב-2022-02-04. "Ireland: What to expect from 'The Late Late Show' 🇮🇪". Eurovision.tv. EBU. 2022-02-04. נבדק ב-2022-02-04. Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
That's Rich

"That's Rich" (בעברית: "איזו צביעות") הוא סינגל שהוקלט על ידי הזמרת האירית ברוק סקוליון. ב-4 בפברואר 2022 הוא ניצח בקדם האירי לאירוויזיון 2022. ערך מורחב – אירלנד באירוויזיון 2022 ב-16 בספטמבר 2021 פתחה רשות השידור האירית את תקופת הגשת השירים לקדם הלאומי. היא נסגרה ב-22 באוקטובר אותה השנה. אל רשות השידור נשלחו 320 שירים, מתוכם שישה בלבד העפילו לשלב הבא. ששת השירים, שביניהם נמנה "That's Rich", הושמעו לראשונה ב-The Ryan Tubridy Show ברדיו RTÉ 1 בין ה-17 בינואר ל-21 בינואר. ב-4 בפברואר 2022 ביצעה סקוליון את "That's Rich" בגמר הקדם האירי, "יורוסונג 2022". היא הגיעה למקום הראשון עם 28 נקודות, ונבחרה לייצג את אירלנד בתחרות האירוויזיון. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי אירלנד תופיע בחלק השני של חצי הגמר השני. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה עשירית, לאחר קפריסין ולפני מקדוניה הצפונית. ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 15 עם 47 נקודות. סרטון השיר "That's Rich" באתר יוטיוב Brayden, Kate (19 בינואר 2022). "Track of the Day - Brooke - 'That's Rich'". Hot Press. ארכיון מ-19 בינואר 2022. נבדק ב-5 בינואר 2022. {{cite web}}: (עזרה) "Brooke wins 'Eurosong' and will represent Ireland at Eurovision". European Broadcasting Union. 5 בפברואר 2022. ארכיון מ-4 בפברואר 2022. נבדק ב-5 בפברואר 2022. {{cite web}}: (עזרה) Burke, Céimin (4 בפברואר 2022). "Brooke Scullion to represent Ireland at Eurovision after winning Eurosong". TheJournal.ie. ארכיון מ-5 בפברואר 2022. נבדק ב-5 בפברואר 2022. {{cite news}}: (עזרה) Hilliard, Mark (4 בפברואר 2022). "Brooke Scullion to represent Ireland at Eurovision 2022". The Irish Times. ארכיון מ-5 בפברואר 2022. נבדק ב-5 בפברואר 2022. {{cite news}}: (עזרה) Rowe, Callum (2021-11-24). "Michael Kealy would be "delighted" to send an Irish language song to Eurovision". The Euro Trip. נבדק ב-2021-11-24. "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022 "Top-Charts 100 Single 2022-09". Top-Charts. נבדק ב-11 במרץ 2022. {{cite web}}: (עזרה)
בית הספר לבנות של לונדון

בית הספר לבנות של לונדון (באנגלית: City of London School for Girls, בקיצור: CLSG) הוא בית ספר תיכון עצמאי שנמצא בברביקן, לונדון. בית הספר הוקם בסוף המאה ה-19 בעקבות בקשה של סוחר מבריקסטון שהשאיר שליש מהונו לעיר לונדון לטובת הקמת בית הספר. בית ספר מנוהל על ידי האיגוד של לונדון והוא בעל קשרים אדוקים עם בית ספר לבנים שמנוהל על ידי אותו גוף. בית הספר עבר למיקום הנוכחי בשנת 1969. בית ספר הוא בעל מוניטין ובשנת 2018 דורג על ידי סאנדיי טיימס כבית ספר עצמאי השני במדינה. עלות הלימודים הוא כ-6500 פאונד לסמסטר וחלק מהתלמידים מקבלים מלגה. רוב התלמידות מגיעות לבית הספר בגיל 11 אך אפשר להצטרף עד לגיל 16. בית ספר כולל כ-700 תלמידות. תלמידות הקימו מספר ארגונים לפי מוצאם דוגמת "חוג יהודי", "חוג אסיאתי" וכו'. בית הספר נמצא בסמיכות למרכז האמנויות ברביקן ולבית הספר גילדהול למוזיקה ודרמה. תוכנית הלימודים שמה דגש לאמנויות ורבים מהבוגרות ממשיכות בתחום זה. בית הספר מציע סיורי לימודים בצרפת, ספרד, גרמניה ומדינות נוספות. בין בוגרות בית הספק נמנות דמויות בולטות כמו דיידו, מרגרט בודן, רומולה גראי, אלה פורנל ועוד. מדיה וקבצים בנושא בית הספר לבנות של לונדון בוויקישיתוף אתר האינטרנט הרשמי של בית הספר לבנות של לונדון מידע על בית הספר
פתית שלג

פתית שלג הוא גביש קרח בודד אשר נופל דרך האטמוספירה של כדור הארץ כשלג. לפתיתי השלג צורות מגוונות אשר מורכבות וסימטריות. פתיתי שלג נוצרים כאשר אדי מים בעננים הופכים לגבישי קרח בתהליך ריבוץ. תהליך הריבוץ מתרחש בדרך כלל כאשר הטמפרטורה האטמוספירית היא מתחת לאפס. בתחילה גביש הקרח מקבל צורת משושה בסיסית, והוא מתפתח בהמשך לצורות מורכבות שונות ככל שהגביש ממשיך לגדול ואשר מושפעות בעיקר מהשינויים בטמפרטורה ובלחות בעת שפתית השלג נופל מהשמיים. הסברה המקובלת היא שכל פתיתי השלג שונים זה מזה בצורתם, והסיבה לכך היא שישנה כמות עצומה של גורמים סביבתיים המשפיעים על צורתם הייחודית של פתיתי השלג. לרוב, כאשר הטמפרטורות נמוכות יותר נוצרים פתיתי שלג בצורות פשוטות יותר, וכאשר הלחות גבוהה יותר נוצרים פתיתי שלג בצורות מורכבות יותר. אחד המחקרים המוקדמים ביותר של פתיתי שלג בוצע על ידי המטאורולוג האמריקני ווילסון בנטלי בסוף המאה ה-19 ותחילת המאה ה-20. בנטלי השתמש במיקרוסקופ על מנת לצלם תמונות מפורטות של פתיתי שלג אשר מתעדות את הווריאציות בדפוסי פתיתי השלג ואת רמת המורכבות של כל פתית שלג. מבחר תצלומים של פתיתי שלג שצולמו על ידי וילסון בנטלי בסביבות 1902: פתית השלג של קוך - פרקטל שהציג המתמטיקאי השוודי הלגה פון קוך. מדיה וקבצים בנושא פתית שלג בוויקישיתוף M. Klesius (2007). "The Mystery of Snowflakes". National Geographic. 211 (1): 20. ISSN 0027-9358. Pilcher, Helen (17 בדצמבר 2013). "The great white lie: What snowflakes really look like". New Scientist. נבדק ב-2023-06-06. {{cite web}}: (עזרה)
Egmont Group

קבוצת אגמונט (באנגלית: Engmont Group; תעתיק מלא: Egmont Group of Financial Intelligence Units) הוא ארגון בינלאומי המאחד את רשויות המודיעין הפיננסי של מדינות מרחבי העולם ומטפל בנושאי הלבנת הון ומימון טרור. הגופים החברים בקבוצה אוספים מידע על פעילויות פיננסיות חשודות וחריגות, מעבדים אותו ומשתפים את הממצאים עם גורמי אכיפת החוק הרלוונטיים. הקבוצה מאגדת יחידות מודיעין פיננסי מ-167 מדינות מרחבי העולם וביניהן מדינת ישראל שצורפה בשנת 2002. קבוצת אגמונט הוקמה בשנת 1995 כקבוצה של 24 יחידות מודיעין פיננסי ממדינות שונות, במטרה להתמודד עם עבירות הלבנת ההון ומימון טרור הכרוכות בהעברות כספים בין מספר מדינות. שם הקבוצה נגזר משמו של ארמון אגמונט בבריסל, בלגיה. בשנת 2002, צורפה הרשות לאיסור הלבנת הון ומימון טרור כחברה בקבוצה. בחודש פברואר 2008, המטה המרכזי של הקבוצה הועבר לאונטריו, קנדה. בשנת 2021, זכתה ישראל במקום הראשון בתחרות החקירה הכלכלית הטובה בעולם. הלבנת הון חוק איסור הלבנת הון עיצום כספי השתמטות ממס Tracfin מדיה וקבצים בנושא Egmont Group בוויקישיתוף אתר האינטרנט הרשמי של Egmont Group תקציר למסמך בנושא עבירות מס חמורות של קבוצת אגמונט, אתר אמנט דו"ח בנושא המאבק בניצול והתעללות מיניים בילדים במרחב המקוון, אתר הרשות לאיסור הלבנת הון ומימון טרור סוגיות בחוקי הלבנת הון - סקירה משווה, אתר כנסת ישראל. About - The Egmont Group, egmontgroup.org Egmont Group, GOV.IL שלמה טייטלבאום, ישראל זכתה במקום הראשון בתחרות החקירה הכלכלית הטובה בעולם, באתר כלכליסט, 29 באוגוסט 2021 החקירה הכלכלית הטובה בעולם: כך זכתה ישראל במדליה, באתר ביזנעס, ‏2021-08-29
קרופניק (משקה)

קרופניק (בפולנית Krupnik, בליטאית: Krupnikas) הוא משקה אלכוהולי דמוי ליקר הנפוץ בפולין, ליטא ובלרוס. תערובת תבלינים ודבש. לפי מסורת המשקה הוכן לראשונה במנזר של בנדיקטים בעיר ניאסוויז' בסוף המאה ה-16. משם הוא התפשט ברחבי האיחוד הפולני-ליטאי והפך למשקה הפופולרי של האצולה. קיימים מתכונים שמועברים מדור לדור כבר תקופה ארוכה. ניתן להגיש אותו חם או מקורר. בארצות הברית באזור פנסילבניה מכינים משקה "בוילו" שמהווה גרסה של קרופניק. מדיה וקבצים בנושא קרופניק בוויקישיתוף מידע על קרופניק מתכון ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
אמיליו סלה

אמיליו סלה (בספרדית: Emilio Sala ‏; 20 בינואר 1850 – 14 באפריל 1910) היה צייר ספרדי בעיקר של דיוקנאות נשיים. הוא בא ממשפחת סוחרים. לימודיו הראשונים היו באקדמיה המלכותית לאמנויות יפות של ולנסיה עם בן דודו פלסידו פרנסס (Plácido Francés). בשנת 1871, הוא הציג לראשונה בציבור בתערוכה הלאומית לאמנויות יפות וזכה שם בפרס הראשון. הוא גם פתח סטודיו במדריד ולקח חלק בקישוט ארמונות אנגלדה ומזרדו, תקרות בית הקפה דה פורנוס והקנטינה אמריקנה. בשנת 1885, לאחר שלא קיבל פרופסורה ב"בית הספר לאמנויות ומלאכה", הוא הגיש בקשה וקיבל מלגה ללימודים באקדמיה המלכותית של ספרד ברומא, אך, במקום זאת - שנתיים לאחר מכן, קיבל מלגה ללמוד בפריז. בתערוכה העולמית ב-1889, הוא הציג את ציורו המפורסם ״גירוש היהודים מספרד״, רק כדי לגלות שהציבור הצרפתי כנראה כבר לא מעריך יצירות היסטוריות, ולכן הציג אותו בספרד, שם הוא התקבל טוב יותר. ב-1890, אולי כתוצאה מהחוויה הזו, נטש את הנושא ההסטורי לטובת סצנות ז'אנר, נופים ונשים. ב-1896 חזר לספרד, שם התחתן ופתח מחדש את הסטודיו שלו. רבות מיצירותיו הופיעו במגזין Blanco y Negro. הוא גם אייר כמה מהאפיזודות הלאומיות של בניטו פרס גלדוס. ויצר עיטורים לארמון האינפנטה איזבלה, שזכו לשבחים רבים. ב-1906, הוא הגיש שוב מועמדות לתפקיד אקדמי, הפעם באקדמיה המלכותית לאמנויות יפות של סן פרננדו ונדחה לטובת רמון מננדס פידל. כפיצוי, בית הספר יצר במיוחד עבורו משרה ב"תיאוריה ואסתטיקה של צבע". הוא כיהן בתפקיד זה עד מותו מאי ספיקת לב. בין הפרסים הרבים שקיבל ניתן למנות את הצלב הגדול של מסדר איזבלה הקתולית וצלב מסדר מיכאל הקדוש (בוואריה), שהציג בתערוכה במינכן ב-1885. גירוש היהודים מספרד, 1889 הנסיך קרלוס מויאנה נשלח לכלא בפקודת אביו, פרננדו השני, מלך אראגון, 1871 אישה צעירה ליד דלת, 1895 דיוקן של מריה גררו, 1878 דיוקן של גברת, 1910 אישה עם פרחים מדיה וקבצים בנושא אמיליו סלה בוויקישיתוף Sala y Francés, Emilio (1850-1910). » MCNBiografias.com, www.mcnbiografias.com Sala Francés, Emilio - Museo Nacional del Prado, www.museodelprado.es Brief biography by Carmen Gracia ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיליו סלה".
תל עזזיאת

תל עזזיאת (בערבית: تل العزيزيات) או גבעת עזז הוא גבעה במזרח עמק החולה במורדות רמת הגולן, כשני קילומטרים ממערב לתל פאחר, כשלושה קילומטרים צפונית לכפר סאלד וקילומטר ממזרח ליישוב שאר ישוב. התל מתנשא לגובה של 298 מטרים מעל פני הים. התל נמצא ליד חורבת עומרית. על התל נמצאים, באזור המוצב הסורי לשעבר, שרידי מבנים הלניסטים, רומיים, ביזנטים ועות'מאניים. על התל בתחום ארץ ישראל המנדטורית, בתחום המדינה היהודית על פי החלטת החלוקה, בקו הגבול הבינלאומי בין ארץ ישראל לסוריה התנהלו קרבות בין צה"ל והצבא הסורי במלחמת העצמאות. לאחר קרב תל עזזיאת ב-1948 נותר התל בידיים סוריות. על פי הסכמי שביתת הנשק בתום מלחמת העצמאות נכלל התל במפורז הצפוני והסורים הסיגו ממנו את כוחותיהם. במאי 1951 בעקבות עימות צבאי חריף בין סוריה לישראל (תקרית אל-חמה וקרב תל מוטילה) על רקע מפעל ייבוש החולה נוצרה חלוקה דה-פקטו של האזורים המפורזים שב הצבא הסורי ואייש את התל שמרר את חייהם של תושבי צפון אצבע הגליל (בעיקר דן, דפנה ושאר ישוב) עד כיבוש התל במלחמת ששת הימים על ידי חטיבת גולני. בלילה שבין 8 ו-9 בדצמבר 1954 במהלך מבצע צרצר נשבו בקרבת התל 5 חיילי צה"ל, ביניהם מאיר מוזס ואורי אילן, בידי כוח סורי. מדיה וקבצים בנושא תל עזזיאת בוויקישיתוף
טקס פרסי האקדמיה הבריטית לקולנוע ה-75

טקס פרסי האקדמיה הבריטית לקולנוע ה-75 נערך ב-13 במרץ 2022 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2021. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה. שמות המועמדים פורסמו ב-3 בפברואר 2022. השחקנית והקומיקאית רבל וילסון הנחתה את הטקס. שמות המועמדים לפרס באפט"א לכוכב העולה, הקטגוריה היחידה שפתוחה לבחירת הקהל, פורסמו ב-1 בפברואר 2022. סרט המדע הבדיוני האפי "חולית" היה מועמד במספר הקטגוריות הגדול ביותר, 11 קטגוריות; הסרט "כוחו של הכלב" היה מועמד בשמונה קטגוריות, והסרט "בלפסט" מועמד בשש קטגוריות. טקס פרסי אוסקר ה-94 טקס פרסי גלובוס הזהב ה-79 אתר האינטרנט הרשמי של טקס פרסי האקדמיה הבריטית לקולנוע ה-75 Ritman, Alex (21 ביוני 2021). "BAFTA Sets Date for 2022 Film Awards". The Hollywood Reporter. נבדק ב-21 ביוני 2021. {{cite web}}: (עזרה) "BAFTA sets date for 2022 EE British Academy Film Awards" (הודעה לעיתונות). British Academy of Film and Television Arts. 21 ביוני 2021. נבדק ב-3 בפברואר 2022. {{cite press release}}: (עזרה) "BAFTA publishes rules and timeline for the EE British Academy Film Awards in 2022" (הודעה לעיתונות). British Academy of Film and Television Arts. 10 בספטמבר 2021. נבדק ב-3 בפברואר 2022. {{cite press release}}: (עזרה)
רמון מננדס פידל

רמון מננדס פידל (בספרדית: Ramón Menéndez Pidal;‏ 13 במרץ 1869 – 14 בנובמבר 1968) היה פילולוג והיסטוריון ספרדי. הוא עבד רבות על ההיסטוריה של השפה הספרדית ועל פולקלור ושירה עממית ספרדית. אחד הנושאים העיקריים שלו היה ההיסטוריה והאגדה של אל סיד. הוא היה מועמד לפרס נובל ב-26 שנים נפרדות, ובכך היה האדם המועמד ביותר. מננדס פידל נולד בגליסיה, ספרד. אביו, חואן מננדס פרננדס, היה עורך דין ושופט מאסטוריאס. אמו הייתה רמונה פידל, גם היא אסטוריאנית. אחיו הבכור, חואן מננדס פידל, היה גם חוקר ספרות של השירה העממית של אסטוריאס. אח מבוגר אחר, לואיס מננדס פידל, היה צייר ריאליסטי ופרופסור לתולדות האמנות. הוא למד באוניברסיטת מדריד. בשנת 1899 מונה ליושב ראש הפקולטה ללימודים רומאניים באותה אוניברסיטה, תפקיד בו כיהן עד פרישתו בשנת 1939. בשנת 1900 נישא למריה גוירי, אשר בשנת 1896 הייתה לאישה הספרדית הראשונה שקיבלה תואר בפילוסופיה ומאוחר יותר, ב־1909, הפכה לאישה הראשונה שהשיגה דוקטורט לא רפואי באוניברסיטה ספרדית. הם בילו את ירח הדבש שלהם בחיפוש אחר המקומות הגאוגרפיים של שיר הסיד (Cantar de Mio Cid). מננדס פידל נבחר לאקדמיה המלכותית הספרדית ב-1901 ונבחר למנהלה ב-1925. עם זאת, הוא התפטר ב-1939 בלחץ אקדמאים שרצו מנהל מקובל יותר על משטר פרנקו. עם זאת, בדצמבר 1947 הוא נבחר מחדש פה אחד למנהל, וכיהן בתפקיד עד סוף חייו. בשנת 1910, הוא הפך לראש המדור לפילולוגיה במרכז למחקרים היסטוריים. בשנת 1914 הקים את כתב העת לפילולוגיה ספרדית, שהפוך לכתב העת המדעי המוביל בתחומי הבלשנות והספרות הספרדית של ימי הביניים והרנסאנס. במהלך שנות ה-20 פרסם מננדס פידל סדרה של מחקרים מרכזיים שעקבה אחר התפתחותה של שירת המינסטרל בספרד של ימי הביניים. המחקרים האלה הם נקודת ציון בבלשנות הרומאנית, המשחזרים את השלב הפרה-ספרותי של הניבים האיברו-רומאניים, ואת ה"ניצחון" של השפה הקסטילית. לאחר מלחמת האזרחים בספרד, מננדס פידל הפך ל"מלומד עצמאי" ושיפר חלק ניכר מעבודותיו המוקדמות יותר. הוא גם סיכם את ממצאיו על הבלדות הספרדיות. ויישם את התיאוריה שלו על מקורות השירה האפית על הספרות הצרפתית. מננדס פידל עבד שנים רבות על היסטוריה מקיפה של השפה הספרדית, שאותה לא הצליח להשלים בחייו; שני הכרכים פורסמו לאחר מותו בשם "Historia de la lengua español" (2005). הוא היה מועמד לפרס נובל 23 פעמים, אך מעולם לא זכה. מדיה וקבצים בנושא רמון מננדס פידל בוויקישיתוף רמון מננדס פידל, באתר "Find a Grave" (באנגלית) רמון מננדס פידל, באתר אנציקלופדיה בריטניקה (באנגלית) כתבי רמון מננדס פידל בפרויקט גוטנברג (באנגלית) רמון מננדס פידל, באתר Discogs (באנגלית) "Ramon Menendez Pidal", Almanac of Famous People (2011) Biography in Context, Gale, Detroit Nomination%20archive, NobelPrize.org, ‏2020-04-01 (באנגלית אמריקאית) "Ramon Menendez Pidal", Contemporary Authors Online (2003) Biography in Context, Gale, Detroit
קוסאק

האם התכוונתם ל... וייצ'יך קוסאק – צייר פולני, בנו של יוליוס קוסאק יוליוס קוסאק – צייר פולני פרדיננד קוסאק – גנרל בצבא האוסטרו-הונגרי רוברטו קוסאק – דיפלומט ארגנטינאי קוזאק קיוזאק
אנדראה (זמרת בולגרייה)

תאודורה רומנובה אנדרייבה (בבולגרית: Теодора Руменова Андреева; נולדה ב-23 בינואר 1987), ידועה תחת שם הבמה אנדראה, היא זמרת פופ-פולק, במאית וידאו, שחקנית, ופזמונאית בולגרייה. אנדראה הייתה בעבר חלק מהצמד "סהרה", יחד עם המפיק הרומני שהיה מועמד לפרס גראמי, קוסטי יוניצה. שירם "I wanna" משנת 2010 הגיע למקומות גבוהים במצעדים במגוון מדינות באירופה, אמריקה והמזרח התיכון. אנדראה נולדה ב-23 בינואר 1987 בעיר סופיה, בירת בולגריה, היא החלה לקחת שיעורים במוזיקה בגיל צעיר מדודתה, שהייתה זמרת אופרה. לאחר שסיימה את התיכון החלה אנדראה את קריירתה המוזיקלית בתוך בולגריה, ובשנת 2008 פגשה במוזיקאי הרומני קוסטי יוניצה, ויחד הם הוציאו את הסינגל "Само Мой". בשנה שלאחר מכן הם יצרו את הצמד "סהרה". בשנת 2010 הוציאו את השיר "I wanna" שהיה שיא ההצלחה של הצמד. בסוף 2010 פנתה אנדראה לקריירת סולו ונכנסה לשוק הרומני. בשנת 2012 חתמה בחברת התקליטים הרומנית רוטון מיוזיק. ב-2014 הוציאה שיר יחד עם אלק סנדר שתמך בקהילת הלהט"ב והתנגד לאפליה על בסיס העדפה מינית. היא זכתה לאזכור בטלוויזיה האמריקאית, ברשת CNN. מדיה וקבצים בנושא אנדראה בוויקישיתוף אתר האינטרנט הרשמי של אנדראה אנדראה, ברשת החברתית פייסבוק אנדראה, ברשת החברתית אקס (טוויטר) אנדראה, ברשת החברתית אינסטגרם אנדראה, במסד הנתונים הקולנועיים IMDb (באנגלית) אנדראה, באתר ספוטיפיי אנדראה, באתר Last.fm (באנגלית) אנדראה, באתר MusicBrainz (באנגלית) אנדראה, באתר Discogs (באנגלית) אנדראה, באתר Songkick (באנגלית) "Андреа: Слушам Бетовен и Вивалди (Andrea: I listen to Beethoven and Vivaldi)". Dneven Trud (in Bulgarian). 15 במאי 2010. אורכב מ-המקור ב-1 באוגוסט 2010. נבדק ב-25 ביוני 2010. {{cite news}}: (עזרה) "Андреа и Шаги в новия албум на Боб Синклер". Novinar (in Bulgarian). 6 בדצמבר 2009. נבדק ב-25 ביוני 2010. {{cite news}}: (עזרה)(הקישור אינו פעיל) Официален сайт на Андреа Майкъл Папарцо, Андреа и Златка Райкова впечатлиха с нов клип, Lifestyle.bg, ‏2008-07-02 (ב־) Андреа и Alek Sandar впечатлиха CNN и международната преса
החדר המזרחי (הבית הלבן)

החדר המזרחי (באנגלית: East Room) הוא אחד החדרים העיקריים בבית הלבן, משכנו של נשיא ארצות הברית המצוי בוושינגטון שבארצות הברית. החדר משמש בעיקר לקיום מסיבות עיתונאים ולארוחות רשמיות. ארונו של נשיא שנפטר או נרצח בזמן כהונתו מוצב בחדר זה כחלק מההלוויה הממלכתית שלו. בחדר מוצב פסנתר שנרכש בתקופת מגוריו של הנשיא הארי טרומן בבית הלבן, וכן דיוקנאות של ג'ורג' ומרתה וושינגטון. החדר מעוצב בסגנון המאה ה-18, לאחר ששופץ על ידי חברת האדריכלים מק'קים מיד ווייט בשנת 1902 בתקופת כהונתו של תאודור רוזוולט. במהלך שיפוץ זה הותקנה רצפת עץ האלון של החדר והנברשות של זכוכית בוהמית. במהלך מלחמת האזרחים האמריקנית שימש החדר המזרחי כמפקדתו של צבא האיחוד. בשנת 1864 ערך הנשיא אברהם לינקולן ארוחה לכבוד מינויו של יוליסס גרנט כמפקד הצבא. לאחר הירצחו של לינקולן, שימש החדר לצורך הצגת ארונו בפני הציבור. החל מאירוע זה התקבל נוהג שארונו של נשיא שמת בזמן תפקידו יוצג בחדר זה - וארונותיהם של שבעה נשיאים הוצגו בפני הציבור, האחרון שבהם - של ג'ון קנדי בנובמבר 1963. הנשיא ג'ו ביידן בהצהרה לאומה מהחדר המזרחי יחד עם צוות הביטחון הלאומי שלו בעניין נסיגת ארצות הברית מאפגניסטן, 2021. הנשיא ג'ו ביידן נושא דברים על הרפורמה בחקיקת הנשק בחדר המזרחי של הבית הלבן, 2022 הנשיא ג'ו ביידן וקאנצלרית גרמניה אנגלה מרקל במסיבת עיתונאים בחדר המזרחי ארוחת גאלה לכבודו של נשיא דרום קוריאה, 2023 מדיה וקבצים בנושא החדר המזרחי בוויקישיתוף החדר המזרחי בבית הלבן אתר מוזיאון הבית הלבן - תצלומים היסטוריים ושחזורים של החדר המזרחי
בייג'ינג 2022

האם התכוונתם ל... אולימפיאדת בייג'ינג (2022) – משחקי החורף האולימפיים ה-24 המשחקים הפאראלימפיים בייג'ינג (2022) – המשחקים הפאראלימפיים ה-13 במתכונת של אולימפיאדת חורף